作者:许及之 朝代:宋代
艺祖怀柔不耀兵,白沟如带作长城。太平自是难忘战,休恨中间太太平。
作者:柴望 朝代:宋代
寺比金焦彻夜开,一山恰似小蓬莱。塔分两岸波中影,潮长三门石上苔。遗老为言前日事,上皇曾渡此江来。中流滚滚英雄恨,输与高僧入定回。
作者:范成大 朝代:宋代
塞北风沙涨帽檐,路经灰洞十分添。据鞍莫问尘多少,马耳冥蒙不见尖。
标签:春天
缓步春山春日长,流莺不语燕飞忙。桃花落处无人见,濯手惟闻涧水香。
作者:曾几 朝代:宋代
擢本千岩秀,开花八月凉。虽非倾国色,要是恼人香。篱下菊清好,林间兰静芳。可怜遭遇晚,妙语欠苏黄。
作者:倪光兰 朝代:宋代
东山山下海潮通,一片江流出镜中。度岭拾薪歌稚子,和烟牧犊走村翁。千年桥锁高人迹,百丈岩垂烈女风。此去天台知几许,桃花深处失西东。
作者:汪元量 朝代:宋代
蔽日乌云拨不开,昏昏勒马度关来。绿芜径路人千里,黄叶邮亭酒一杯。事去空垂悲国泪,愁来莫上望乡台。桃林塞外秋风起,大漠天寒鬼哭哀。
作者:陈与义 朝代:宋代
草草随时事,萧萧傍水门。浓阴花照野,寒食柳围村。客袂空佳节,莺声忽故园。不知何处笛,吹恨满清尊。
作者:李匡 朝代:宋代
静看瀺灂几游鳞,争似玄裳缟袂春。几度有书招不至,应惭侧翅傍他人。
作者:萧立之 朝代:宋代
雨妒游人故作难,禁持闲了下湖船。城中岂识农耕好,却恨悭晴放纸鸢。
作者:李新 朝代:宋代
独咏沧浪古岸边,牵风柳带绿凝烟。得鱼且斫金丝鱠,醉折桃花倚钓船。
作者:黄庚 朝代:宋代
寂寞园林三月时,客中几度见春归。柳眉绿皱莺无语,花脸红销蝶倦飞。节物暗催双鬓老,功名长与寸心违。百年身世成何事,回首西山又落晖。
作者:释文珦 朝代:宋代
游子行远方,慈母在高堂。砌有忘忧草,对之还断肠。母心乃如斯,子心其可忘。子心苟如母,足以感苍苍。君不见汉蔡邕,晋王祥。
作者:杨万里 朝代:宋代
雪径偷开浅碧花,永根乱吐小红芽。生无桃李春风面,名在山林处士家。政坐国香到朝市,不容霜节老云霞。江蓠圃蕙非吾耦,付与骚人定等差。
作者:林逋 朝代:宋代
纤钩时得小溪鱼,饱卧花阴兴有余。自是鼠嫌贫不到,莫惭尸素在吾庐。
作者:刘延世 朝代:宋代